CELEX: 61998CC0012(01)
Language: fi
Date: 1999-10-21
Title: Julkisasiamiehen ratkaisuehdotus 21 päivänä lokakuuta 1999. # Miguel Amengual Far vastaan Juan Amengual Far. # Ennakkoratkaisupyyntö: Audiencia Provincial de Palma de Mallorca - Espanja. # Kuudes arvonlisäverodirektiivi - Kiinteän omaisuuden vuokraus - Vapautukset verosta. # Asia C-12/98.

Tärkeä oikeudellinen huomautus

|

61998C0012(01)

Julkisasiamiehen ratkaisuehdotus La Pergola 21 päivänä lokakuuta 1999.  -  Miguel Amengual Far vastaan Juan Amengual Far.  -  Ennakkoratkaisupyyntö: Audiencia Provincial de Palma de Mallorca - Espanja.  -  Kuudes arvonlisäverodirektiivi - Kiinteän omaisuuden vuokraus - Vapautukset verosta.  -  Asia C-12/98.  

Oikeustapauskokoelma 2000 sivu I-00527

Julkisasiamiehen ratkaisuehdotukset

1 Audiencia Provincial de Palma de Mallorca kysyy tässä ennakkoratkaisupyynnössään yhteisöjen tuomioistuimelta, onko jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annettu kuudes neuvoston direktiivi 77/388/ETY(1) (jäljempänä kuudes direktiivi) pantu asianmukaisesti täytäntöön Espanjan lainsäädännössä, jonka mukaan sellaisten kiinteistöjen vuokrauksesta, joissa harjoitetaan taloudellista toimintaa, on pääsääntöisesti maksettava arvonlisäveroa. 2 Yhteisöjen tuomioistuin päätti 19.1.1999 työjärjestyksen 44 a artiklan mukaisesti ratkaista asian ilman suullista käsittelyä. Ratkaisuehdotus esitettiin 18.3.1999. 3 Yhteisöjen tuomioistuin määräsi 24.9.1999 antamallaan määräyksellä suullisen käsittelyn aloitettavaksi uudestaan. 4 Koska uusia tosiseikkoja tai oikeudellisia seikkoja ei ole tullut esiin, viittaan 18.3.1999 annettuun ratkaisuehdotukseen. 5 Tämän johdosta ehdotan, että yhteisöjen tuomioistuin vastaa Audiencia Provincial de Palma de Mallorcan esittämiin kysymyksiin seuraavasti: Jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun kuudennen neuvoston direktiivin 77/388/ETY mukaan jäsenvaltiot voivat laajentaa poikkeuksen soveltamisalaa tilanteisiin, joista ei ole säädetty, kuten käsiteltävänä olevassa asiassa sellaisten kiinteistöjen vuokraukseen, joissa harjoitetaan taloudellista toimintaa. (1) - EYVL L 145, s. 1.